
Ang kasaysayan ng mga anting-anting sa Koronadal ay 
maihahalintulad sa mga borloloy. Ang anting-anting ng Koronadal ay 
borloloy na dumaan sa isang masusi at maingat na proseso ng 
paggawa. Ito ay dahan-dahang binuo at pinagsama-sama, gamit ang 
malikhain at imahinatibong pag-iisip ng tao kung kaya't matindi rin ang 
pinagdaanan ng mga anting-anting lalong lalo na sa pagkakaukit ng 
mga disenyo at ang kultural na halaga nito upang ito ay mabuo at 
magamit sa pagtatakwil ng kasamaan at kapahamakan. 


Ganito namin ihahambing ang mga anting-anting sa Koronadal, 
borloloy dahil sa kakaiba nitong pagkakagawa at marahang 
pagkakadisenyo na kung saan ito ay may masining na kuwento. 


Uunahin naming ilahad ang kasaysayan ng anting-anting at ang 
paraan ng paggawa ng mga ito. Ang konteksto ng paggawa, 
pagdisenyo at paggamit ng mga anting-anting sa Koronadal ang siyang 
magiging daungan ng papel na ito upang buksan ang mga nakatagong 
lihim sa likod ng bawat disenyo ng anting-anting sa Koronadal. 


Paglingon sa Kasaysayan ng anting-anting sa Koronadal 

Ang kasaysayan ng anting-anting sa Koronadal ay nagsimula sa 
mga paniniwala na hindi kalayo sa paniniwala ng mga taga-Luzon. Ang 
anting-anting ay nagmula sa mga bagay na pinaniniwalaang may 
dalang swerte o kamalasan o di naman kaya ay galing sa paniniwala sa 
Diyos, pamana ng mga ninuno o nagmula sa isang pahiwatig o 
panaginip. Ayon sa ibinahagi ni Fedelina Abendan (72), isang residente 
ng Purok Ilang-Ilang, Barangay Saravia, ang anting-anting ay may 
dalawang klase: maayo at malain. Dagdag pa niya, ang inaakala ng 
mga ibang tao ay mayroon siyang anting-anting dahil sa kanyang 
kakayahang manggamot. 


Ayon naman sa inilahad ni Carlito Laborte (70), isang residente 
ng Purok Ilang-Ilang, Barangay Saravia, naniniwala lamang siya sa 


anting-anting ng Diyos sapagkat ito ay nakasulat sa Bibliya. Hindi niya 
pinaniniwalaan ang anumang anting-anting na may dalang halit sa 


kapwa tao. 


Batay sa isinilaysay ni Lotlot (63), isang manggagamot ng Purok 
Ilang-Ilang, Barangay Saravia, magsisimula ang kakayahan ng isang 
tao na magkaroon ng kapangyarihan kung ito ay nabigyan ng 
pahintulot o pahiwatig sa pamamagitan ng panaginip na galing sa 
Diyos. 


Isiniwalat naman ni Nang Mimi (71), isang manggagamot ng 
Purok Ilang-Ilang Barangay Saravia, nagsimula ang kanyang 
paglalakbay bilang manggagamot sa pamamagitan ng mga pangitain. 
Ayon sa kanyang panaginip, ang tubig sa lawa ng Lake Sebu ay 
bumaba na kapantay ng kanyang bukung-bukong pero tila ang mga 
malalaking isda ay nakalalangoy parin. Nang iisang dangkal na lamang 
ang layo sa lawa may biglang sumulpot na lalaking may mahabang 
balbas at buhok at sila'y binalaan na huwag ituloy ang kanilang 
ninanais gawin sapagkat sa oras na lumapat ang kanilang mga paa sa 
lawa ay baka may masamang mangyari sa kanila, agad silang 
kumaripas ng takbo pataas ng bundok at mataimtim na nanalangin na 
sila'y tulongan. Biglang bumukas ang pintuan ng langit kasabay ng 
pagmulat ng kanyang mata at paghabol sa kanyang hininga. 


Hindi kung sino-sino lamang ang nabibigyan ng kakayahang 
manggamot kundi ito ay binibigay lamang sa taong malinis ang puso, 
diwa at matiyagang tumupad sa kalooban ng Diyos . Ito ay 
sinusuportahan ng ideyang ibinahagi ni Prospero R. Covar (2013), Ang 
mga espiritung ito ay may taglay na galing, alam, o anting-anting ukol 
sa iba't ibang bagay. Ito ay ipinagkakaloob sa mga napipiling tao.” 


Nasabi naman ni Anti Basyon (40), residente ng Triniville, ang 
kanyang misyon ay nagsimula noong 2005 na kung saan siya ay 


nanggamot at ang kanyang pagiging bihasa sa panggagamot ay dahil 
na rin sa pagpasa sa kanya ng kanyang yumaong ina. 


Sa ibang sulok, sa aklat na pinamagatang Anting-Anting, the 
Native Defense Against Evil Contained in a Medal, or Amulet ni Ernesto 
A. Franco (1952), “Ang paghahanap ng anting-anting ay gawaing hindi 
nauukol sa karaniwang nilalang. Sa Katalugan, Kabisayaan at maging 
sa ibang panig ng Mindanao, ang paghahanap sa itim na karunungan 
ay para lamang sa mga taong matapang, mapangahas at nasisiraan ng 
bait” (https://kababalaghan.rpg-board.net/t7 6-ang-anting-anting-sa- 
panitikan-at-kasaysayan). 


Anting-anting: Isang Pagpapaliwanag 


Ang anting-anting ay isang bagay na kung saan ito ay ginagamit 
upang makaiwas sa kasamaan at maghatid ng magandang hinaharap. 
Batay sa depinisyon na nailhad ni Imam Kamil Mufti (2018) ' Ang 
agimat ay ginagamit upang pangalagaan ang tao, o kanyang mga 
pagaari, katulad ng mga bahay at alagang hayop mula sa kasamaan 
ng mga mangkukulam, “demonyo, at ilang mapaminsalang 


kapangyarihan, o upang hadlangan ang kamalasan at pagkakasakit.” 


Ang mitolohikal na ugat nito ay nauna sa kolonisasyon ng 
Espanya at Katolisismo. Dati bago dumating ang mga Kastila ang mga 
katutubo ay sumamba sa kanilang mga ninuno ng mga ninuno at 
diyos-diyosan, at kabilang sa mga Tagalog, si Bathala (Infinito Dios) ay 
naghari nang kataas-taasan. Ang pagka-espiritwal ng ninuno na ito ay 
naglatag ng saligan para sa katawan ng anting ng mga paniniwala at 
iba't ibang mga kapangyarihan. Ang mga (daang siglo ng 
kolonyalismong Katoliko ay nagbigay ng maraming mga elemento ng 
esoteric at pagan, na isinasama ang mga icon at konsepto ng relihiyon 
- ang Banal na Espiritu (Ispiritu Santo), ang Holy Trinity (Santisima 
Trinidad), ang Banal na Pamilya (Sagrada Familia), ang Birheng Ina 


(Virgen Madre), ang Mata, at marami pang iba --na ang credo ng 
anting-anting (http://www. stuartxchange.com/AntingAnting.html). 


Ang mga Pilipino ay gumagamit ng mga anting-anting bilang 
mga mahiwagang kapangyarihan upang maprotektahan sila mula sa 
peligro. Naniniwala sila sa anting-anting o agimat upang hindi sila 
matablan ng mga sandata: gayuma ito ay para maakaakit ng babaeng 
minamahal: pagkatapos tagabulag, upang hindi makita sa paningin ng 
tao: uiga upang makatawid sa ilog nang hindi nababasa (Ariola, M, 
2012, p.15). 

Sa aming pagkalap ng mga impormasyon ang mga anting-anting 
sa Koronadal ay di katulad sa isla ng Luzon na kung saan, lantad at 
laganap ang paggamit ng anting-anting. Karamihan ng anting-anting 
sa Koronadal ay galing sa biyaya ng kalikasan sapagkat dito ang 
pangunahing pinagkukunan ng kanilang mga pangangailangan. Isa 
ring dahilan ay ang kalayuan ng distansya ng kanilang lugar sa 
lungsod. Hindi rin mawawala ang rason kung bakit nagkaroon ng 
eksistins ng anting-anting. Ito ay sa pamamagitan ng pangitain o 
panaginip na siyang nagiging hudyat o simula ng kanilang misyon sa 


mundo. 


Sa ibang banda, hindi lahat ay sang-ayon sa paniniwala sa mga 
anting-anting. Inilahad sa librong pinamagatang “Pilipinas: Isang 
Sulyap at Pagyakap ni Rama, et.al. (2006) na sa lalawigan ng 
Zambales may isang paring Dominikano na nangungumpiska ng 
anting-anting at anito mula sa mga katutubong Pilipno. Gayon na 
lamang ang pagkabigla at pagkagalit ng mga matatanda at nakakita 
ng kanyang pagtapon sa palikuran ng mga anting-anting at anito. 
Ipinagdasal ng mga katutubo na parusahan ng kanilang diyus-diyusan 
ang misyonero (p. 90). 


Mga Pamamaraan ng Paggawa ng Anting-anting sa Koronadal 


Ang pamamaraan ng paggawa ng anting-anting sa Koronadal 
ay iba sa pamamaraan ng Luzon. Batay sa inihayag ni Lotlot (63), na 
ang paggawa ng anting-anting ay nangangailangan ng mga 
kasangkapan na galing sa kalikasan. Sa paggawa ng anting-anting 
“ikapito” ipinaloob ang babasahing latin sa pulang tela at nilapatan ito 
ng orasyon. Sa paggawa naman ng anting-anting “ikawalo”, ito ay 
nangangailangan ng tuyong bulaklak ng tanglad upang magkaroon ng 
bisa at ito ay binalot sa plastik. Ibinahagi lamang ni Anti Basyon (40) 
ang paggawa ng anting-anting “lanahan sa botilya”, ito ay 
nangangailangan ng lana at rolyo ng nakasulat na orasyon. Ang lana 
ay oorasyonan ng manggagamot pagkatapos ay magsusulat siya ng 
orasyon, irorolyo ito at ipapasok sa inorasyonang lana sa botilya. Sa 
inilahad ni Nang Mimi (71), ang paggawa ng anting-anting “buyag- 
buyag” ay nangangailangan ng mga piling kahoy-kahoy na 
kapakipakinabang ito ay ibabalot sa pulang tela, tatahiin at dadasalan. 
Sa paggawa naman ng “Panagang sa kapwa manggagamot” ay 
nangangailangan ng mga piling kahoy-kahoy na may pakinabang, bala 
at kahit anong pabango. Ito ay ibabalot sa itim na tela at tatahiin. 

Ipinakita sa You Shall Be as Gods ni Dennis Santos Villegas 
(2017) ang pamamaraan ng paggawa ng anting-anting sa Luzon,” Ang 
unang proseso sa paggawa ng anting-anting, ay ang paglalapat ng 
padron (pattern) para sa medalyon. Ang ikalawa naman, ay ang 
pagpupuno ng basang lupa sa minoldang metal. Ang pangatlo, ay ang 
pagbuo ng disenyo gamit ang puwersa. Ang ikaapat na proseso, ay 
ang pagtunaw ng dilaw na tanso at binuhos sa bukanang gilid ng 
molda. Ang ikalima, ay ang pagkuha ng replika sa molda. Ang ikaanim, 
ay ang paglubog ng mainit-init na medalyon sa tubig. 


Pagsusuri sa Disenyo ng Anting-anting sa Koronadal 


Anting- Larawan Pangalan Kahulugan ng 
anting ng Anting- Disenyo 
anting 
Ang krus na makikita 
sa lalagyan ay 
Gahum nangangahulugang 
sang Diyos | kapangyarihan ng 
1 


Diyos na siyang lakas 
ng bawat tao. 


Ang krus na nakadikit 


Ikapito 


sa telang pula ay 
sumisimbolo sa 
kapangyarihan ng 
Diyos na siyang 
liwanag ng lahat. 


Ikawalo 


Ang bulaklak ng 
tanglad ay 
sumisimbolo sa pag- 
usad ng buhay ng 
tao. 


Panagang 


Ang krus at ang mga 
kasangkapan kagaya 
ng mga bato na 
nakapaloob sa bote 
na sinamahan ng 
lana ay sumisimbolo 
sa kapangyarihan ng 
Diyos na siyang 
panangga ng bawat 
isa. 


Lanahan sa 
Botilya 


Ang mga nakarolyong 
papel ay sumisimbolo 
sa pader na humahati 
sa mundo ng tao at 


mga elemento. 


Singsing 
sang Buntis 


Ang singsing sang 
buntis ay 
sumisimbolo ng 
kaligatasan ng 
supling sa 
sinapupunan ng 
kanyang ina. 


Bales 


Ang pinagsama- 
samang kulay ay 
sumisibolo sa 


kasanagan ng bata. 


Ang mga pinaghalong 
piraso ng mga kahoy 


8 Buyag- ay sumisimbolo sa 
buyag ugnayan ng kalikasan 
at espiritwal na 
mundo. 
Ang mga karayom na 
nakapaloob sa botilya 
9 Pangontra | ay sumisimbolo 
Hiwit bilang sandata sa 
hiwit. 
Ang mga sulat na 
Panglikaw | nakapaloob sa binalot 
10 sa Panulay |na libro at mga 
sa Biyahe | kahoy-kahoy ay 
sumisimbolo sa 
kapanatagan sa 


biyahe. 


Ang kamangyan ay 


Kamangyan | sumisimbolo sa 
11 katatagan at 
katibayan ng buhay 
ng tao. 
Ang bala na 
Panagang | sinamahan ng 
12 sang pabango ay 
Manugbulo | sumisimbolo sa 
ng paglapat ng kanilang 
kapangyarihan laban 
sa isa't isa. 
Mga Uri at Gamit ng Anting-anting sa Koronadal 
Anting Larawan Uri Gamit 


anting 


Agimat | Ang gamit nito ay 
na para sa paglunas ng 
pinapahi | mga sakit at 
d karamdaman. 
Ang gamit nito ay 
Agimat | para maitaboy ang 
na mga masasamang 
sinusuot | elemento na 
nakapaligid sa 
mundong ito. 
Agimat | Ang gamit na ito ay 
na para sa pagpapaunlad 
sinusuot | ng negosyo, gustong 
pumasa sa mga 
pagsusulit at interbyu. 
Agimat | Ang gamit nito ay 
sa para sa pagbibigay 
Oracion | babala kung 


mayroong aswang na 


umaaligid. 


Ang gamit nito ay 


Agimat | para sa pagtaboy ng 

sa iba't ibang elemento. 
Oracion 

Ang gamit nito ay 

Agimat | para sa mga inang 

na buntis upang 

sinusuot | proteksyunan ang 


kanilang supling para 
sa aswang. 


Agimat |Ang gamit nito ay 
na para sa mga bata 
sinusuot | upang maging 
pangontra sa usog. 
Agimat | Ang gamit nito ay 
na para sa mga bata 
sinusuot | upang maiwasan ang 
mga masasamang 
elemento. 
Ang gamit nito ay 
Agimat | para maproteksyunan 
sa ang isa tao kontra 
Oracion | hiwit. 


10 


Agimat 


sa sulat 


Ang gamit nito ay 
para sa kapanatagan 
ng loob ng 
bumabiyahe sa daan. 


11 


Agimat 
na 


sinusuot 


Ang gamit nito ay 
para mapalayo ang 
mga hindi nakikita. 


Ang gamit nito ay 

para sa mga 

12 Agimat | manggagamot upang 
na protektahan sila sa 


sinusuot | mga kapwa nilang 


po manggagamot. 


|- 


Pananaw ng Bibliya sa Anting-anting 


Hindi lamang ang mga gumagamit ang may pananaw sa anting- 
anting pati na rin ang bibliya. Ayon sa libro ni Ezekiel, Kapitulo 13, 
Bersikulo 6,” Hindi totoo ang mga pangitain nila at kasinungalingan 
ang mga hula nila. Sinasabi nilang mula sa Panginoon ang sinasabi nila 
pero ang totoo'y hindi ko sila sinugo at hinihintay nilang maganap ito 
(https://www.bible.com/tl/bible/1264/EZK.13.ASND).’’ Nakasulat sa 2 
Corinto, Kapitulo 4, Bersikulo 4,” Bilang mga Kristiyano, dapat na sa 
Bibiliya natin hanapin ang kasagutan sa ating mga katanungan at ang 
Diyos lamang an gating dapat pagtiwalaan hindi ang mga anting- 
anting. Ang pagtitiwala sa anting-anting ay isang uri ng pagsamba sa 
diyus-diyusan. Ang pag-oorasyon para magkaroon ng kapangyarihang 
magpagaling o magkaroon ng natatanging kakayahan ay hindi sa 
Diyos kundi sa demonyo na siyang nagbibigay ng huwad na 
kapangyarihan sa tao upang mandaya ng mga tao. Ang pandaraya sa 
isip ng tao ay pangunahing gawain ng mga 
demonyo '(https://realtalkwithpaullacerna.wordpress.com/2018/01/28/ 
totoo-ba-ang-anting-anting-ano-ang-sinasabi-ng-biblia-ukol-dito/). 


Dagdag pa rito nakasulat sa libro ng Micas, Kapitulo 5, Bersikulo 
12-13,” Sisirain ko ang inyong mga anting-anting at mawawala ang 
inyong mangkukulam. Hindi na kayo sasamba sa mga imahen at sa 


mga alaalang bato na inyong ginawa, dahil wawasakin ko ang mga ito 
(Douai-Rheims Version) .” 


Sinabi sa librong You Shall be as Gods ni Dennis Santos Villegas 
(2017), Kahit na ang mga simbahan ay tila hinayaan ang paglaganap 
ng anting-anting sa paligid na kanilang nasasapukan, hindi pa rin ito 
itinataguyod ng Simbahang Katoliko bilang mga bagay ng debosyon.” 


Huling Pagtanaw sa Impormasyong Nakalap 

Sa aming pagkalap ng datos patungkol sa anting-anting ay 
nagkaroon kami ng malaking pagsubok. Ang paghahanap ng 
kasagutan na galing sa aming mga huna-huna ay hindi naging madali 
na kung saan kinailangan pa naming humingi ng tulong sa mga guro 
sapagkat hindi mapagkakaila kung gaano katarik ang mga liko-likong 
daanan papuntang Barrio 2, Barrio 8 at Triniville. Sa aming paglilibot sa 
Barrio 2, Barrio 8 at Triniville ay napag-alaman naming may mga taong 
pinagkalooban ng mga pahiwatig o panaginip na kung saan sila ay 
binigyan ng misyon sa mundo. Aming natuklasan na sa kanilang 
paglilingkod sa mga taong may karamdaman ay hindi sila humihingi ng 
anumang kapalit bagkus tumatanggap lamang sila ng mga donasyon 
na kusang ibinibigay ng mga nagpapagamot. Ang anting-anting sa 
Koronadal ay nakaugnay sa kailikasan: ang mga pira-pirasong kahoy, 
bato at lana ay ang siyang pangkalahatang bumubuo sa mukha ng 
kultura ng Koronadal. 

Ang mga disenyong na nakapaloob sa isang anting-anting ay 
hindi lamang nagbibigay ng kariktan kundi may importanteng papel 
upang magkaroon ng bisa, makatulong sa kapwa at magsilbing 
sandata sa anumang uri ng kasamaan. Hindi namin inakala na ganito 
kasusi ang paggawa ng mga anting-anting na kung saan ang bawat 
proseso ay mahalaga lalong lalo na ang pagsambit ng orasyon ng 


tama. 


Bagaman nakaangkla ang paniniwala sa anting-anting sa 
Simbahang Katoliko ay hindi ito lubusang tinatanggap ng Bibliya. Ang 
anumang mga bagay na pinaniniwalaang may kapangyarihan na hindi 
nakapaloob sa Bibliya ay taliwas sa utos ng Diyos. 

Subalit, kung hihimaying mabuti, ang anting-anting ay bahagi 
na ng ating kultura na siyang dumadaloy at humubog sa ating 
pagkakailanalan. Iba man ang pamamaraan o iba man ang paniniwala 
sa anting-anting ang mahalaga ay ang pagkamalikhain ng mga 
mamamayan ng Koronadal upang bumuo ng mga anting-anting na 
siyang magtatagpi sa kanilang kultura, paniniwala, pagkatao at buhay 
ay nabuo na gamit ang imahinatibong pag-iisip at masusing paggawa 
tulad ng mga borloloy, tulad ng mga anting-anting sa Koronadal. 

Ikapito sa 
n 


Gahum sang Diyos sa Barrio 8 Ikawalo sa Barrio 


Panagang sa Triniville 


sa Triniville 


Singsing sang Buntis sa Triniville 


Triniville 


Bugay-bugay sa Triniville Panglikaw sa Panulay sa 
Biyahe sa 


Barrio 2 


Pangontra-Hiwit sa Barrio 2 Kamangyan sa 


Barrio 8 


Pangang sang Manugbulong sa Barrio 8 


